METEO. ANM e emis prognoza meteo pentru următoarele două săptămâni. Vremea se va răci în toată țara.
Potrivit ANM de joi vremea se va răci accentuat, iar frigul va pune stăpânire pe toate zonele țării până săptămâna viitoare, anunță meteorologii. De joia viitoare, se va încălzi treptat, iar temperaturile vor deveni normale pentru această perioadă.
În Banat, în primele zile ale intervalului de prognoză vremea va fi deosebit de caldă pentru această perioadă, cu temperaturi medii de 12 – 14 grade C la valorile maxime, diurne și de 3 – 7 grade C la cele minime, nocturne.În noaptea de joi spre vineri (11/12 februarie), vremea se va răci accentuat, astfel încât, în intervalul 12 – 17 februarie, vremea va fi deosebit de rece, vor fi temperaturi maxime de -4…-2 grade C și minime de aproximativ -10 grade C, nopțile devenind geroase. Ulterior, între 18 și 21 februarie, va avea loc o încălzire treptată, astfel încât, la finalul celei de a doua săptămâni a prognozei, regimul temperaturii aerului se va apropia de normalul perioadei, cu valori de 3 – 4 grade C, ziua și -6…-5 grade C, noaptea.Probabilitatea pentru precipitații va fi ridicată pe aproape întreg parcursul celor două săptămâni, dar în intervalul 8 – 11 februarie ploile vor fi mai frecvente și moderate cantitativ.Vremea în CrișanaPotrivit ANM în Crișana, intervalul de prognoză va debuta cu o vreme deosebit de caldă, caracterizată prin temperaturi medii diurne în jurul a 12 grade C și nocturne cuprinse între 3 și 6 grade C, apoi se va răci semnificativ, devenind geroasă în cursul nopților și al dimineților.Astfel, între 12 și 17 februarie, temperaturile maxime, preponderent negative, se vor situa între -6 și -2 grade Celsius, în medie regională, iar cele minime vor fi de -12…-10 grade Celsius. Ulterior, va avea loc un proces de încălzire, iar la finalul celor două săptămâni de prognoză valorile maximelor termice vor fi de 2 – 3 grade Celsius, apropiate de normele perioadei, iar minimele vor fi, în medie, situate în jurul a -7 grade Celsius.Probabilitatea pentru precipitații va fi relativ ridicată pe aproape tot parcursul intervalului de prognoză, dar între 8 și 12 februarie ploile vor fi însemnate cantitativ și se vor semnala pe arii extinse.Vremea în TransilvaniaConform prognozei oferită de Administrația Națională de Meteorologie, în Transilvania, valorile termice din primele zile ale intervalului de prognoză vor caracteriza o vreme deosebit de caldă pentru această perioadă, respectiv cu medii ale temperaturilor maxime de 11…12 grade și ale celor minime de 1…4 grade C.Apoi, vremea se va răci brusc și semnificativ, astfel încât, între 12 și 21 februarie, vremea va fi deosebit de rece, geroasă chiar în cursul nopților și al dimineților și se vor înregistra maxime diurne între -8 și 0 grade C și minime nocturne între -15 și -10 grade C, în medie regională, cu cele mai ridicate valori abia spre finalul celor două săptămâni.Ploi moderate cantitativ și pe arii mai extinse se vor semnala pe 8, 9 și 11 februarie, iar în restul intervalului de prognoză precipitațiile vor fi pe arii restrânse și, în general, slabe cantitativ.Vremea în MaramureșPotrivit Administrației Naționale de Meteorologie, în Maramureș vremea va fi deosebit de caldă în primele trei zile ale prognozei, când se vor înregistra temperaturi maxime de aproximativ 10 grade, în medie, iar cele minime se vor situa între 3 și 5 grade C. Ulterior, ca urmare a unei răciri accentuate, în intervalul 12 – 21 februarie, mediile valorilor diurne vor fi negative, cuprinse între -8 și 0 grade C, cu cele mai scăzute la finalul primei săptămâni de prognoză.În același interval, valorile termice minimie se vor situa între – 14 și -10 grade C, caracterizând o vreme geroasă în cursul nopților și al dimineților. Între 8 și 12 februarie, vor fi ploi pe arii extinse, local însemnate cantitativ. Ulterior, probabilitatea pentru precipitații se va menține relativ ridicată, dar acestea vor fi în general slabe.Vremea în MoldovaÎn Moldova, vremea va fi rece în prima zi a intervalului de prognoză, când maxima temperaturii aerului mediată la scara întregii regiuni va fi de 2 grade C, apoi se va încălzi, iar valoarea medie va atinge 8…10 grade C în următoarele zile.Temperaturile minime vor avea o evoluție similară, cu o valoare medie de -4 grade C la început, apoi 1…2 grade C. Dar, din 12 februarie, ca urmare a unei răciri accentuate, vremea va deveni deosebit de rece, geroasă chiar în cursul nopților și al dimineților, cu valori termice situate între -6 și 0 grade C, la valorile maxime și -14…-8 grade C, în cursul nopților.Probabilitatea pentru precipitații va fi mai ridicată pe 7, 8 și 11 februarie, iar în restul intervalului de prognoză acestea vor fi prezente doar pe arii restrânse și vor fi, în general, slabe cantitativ.Vremea în DobrogeaÎn Dobrogea, între 8 și 11 februarie vremea va fi deosebit de caldă, temperaturile maxime vor fi, în medie, de 13…15 grade C, iar cele minime se vor situa între 4 și 8 grade.Ulterior, vremea se va răci accentuat și media maximelor diurne va avea valori negative, între -4 și 0 grade C în intervalul 12 – 19 februarie și abia în ultimele zile va deveni ușor pozitivă, spre 2 grade C pe 21 februarie. Iar nopțile vor fi reci după data de 12 februarie, cu valori nocturne ce se vor situa, în medie, între -9 și -4 grade C, până la finalul celei de a doua săptămâni.Probabilitatea de ploaie va fi mai mare în jurul datelor de 8, 11 și 12 februarie, iar în rest doar izolat se vor semnala precipitații slabe.Vremea în MunteniaÎn Muntenia, până în data de 11 februarie valorile termice vor caracteriza o vreme deosebit de caldă, cu maxime ce vor ajunge la medii de 14…15 grade C și minime ce se vor situa în medie între 2 și 6 grade C. Apoi, vremea se va răci brusc și accentuat, astfel încât în perioada 12 – 18 februarie media temperaturilor diurne se va situa în jurul valorii de -2 grade C, iar cea a celor nocturne va fi la limita gerului, de aproximativ -10 grade C.Ulterior, în ultimele zile ale intervalului este posibilă o creștere ușoară a regimului termic, maximele să tindă spre 0…2 grade C, iar minimele spre -8…-6 grade C. Vor fi precipitații în general slabe cantitativ, local și temporar în perioada 8-12 februarie și doar trecător și pe arii restrânse în restul intervalului.Vremea în OlteniaÎn Oltenia, vremea va fi mult mai caldă decât în mod obișnuit, până în data de 11 februarie, când se vor înregistra valori termice diurne medii cuprinse între 10 și 14 grade și temperaturi medii nocturne între 4 și 7 grade C. Apoi, vremea se va răci brusc și accentuat, astfel încât în perioada 12 – 18 februarie media temperaturilor maxime va fi de -2…0 grade C, iar cea a minimelor se va situa în jurul a -10 grade C.Ulterior, în ultimele zile ale intervalului este posibilă o creștere ușoară a regimului termic, spre maxime medii de 2…3 gradeC și minime de -8…-6 grade C. Vor fi precipitații în general slabe cantitativ, local și temporar în perioada 8-12 februarie și doar trecător și izolat în restul intervalului.Vremea la munteLa munte, până în data de 11 februarie vremea va fi caldă cu maxime în medie cuprinse între 4 și 6 grade C și minime medii de -2…0 grade C. Apoi se va răci brusc și accentuat, astfel încât perioada 12 – 17 februarie va fi geroasă, cu o medie a valorilor diurne de -14…-12 grade C și cu temperaturi medii nocturne ce se vor situa în general între -20 și -16 grade Celsius.Ulterior, în ultimele zile ale intervalului este posibilă o creștere ușoară și treptată a regimului termic, spre maxime medii de -8…-6 grade și minime de -14…-12 grade C. Probabilitatea pentru precipitații va fi ridicată pe aproape întreg parcursul celor două săptămâni, dar în intervalul 8 – 11 februarie acestea vor fi mai frecvente și în general moderate cantitativ.